ഒന്പത് വയസ്സുകാരിക്ക് നീതി നല്കുന്നതിന് പകരം ട്വിറ്ററിനെ ഭയപ്പെടുത്തുന്ന തിരക്കിലാണ് സര്ക്കാര് കേന്ദ്രത്തിനെതിരെ രൂക്ഷ വിമര്ശനവുമായി കോണ്ഗ്രസ്സ് ന്യു ഡല്ഹി: വയസുകാരിയായ ദലിത് പെണ്കുട്ടിക്ക് നീതി നല്കുന്നതിന് പകരം മോദി സര്ക്കാരും ബി.ജെ.പിയും ട്വിറ്ററിനെ ഭീഷണിപ്പെടുത്തുന്ന തിരക്കിലാണെന്ന് കോണ്ഗ്രസ്സ് വക്താവ് രണ്ദീപ് സുര്ജേവാല. ഈ സമയം കൊണ്ട് പ്രധാനമന്ത്രിയും ആഭ്യന്തര മന്ത്രി അമിത് ഷായും ഒമ്ബതു വയസുകാരിക്ക് നീതി നടപ്പിലാക്കാന് വേണ്ടി സമയം ചെലവഴിച്ചിരുന്നുവെങ്കില് ഡല്ഹി സുരക്ഷിതമായ സ്ഥലമായി മാറുമായിരുന്നുവെന്ന് രണ്ദീപ് സുര്ജെവാല പറഞ്ഞു. ഡല്ഹിയില് ഒമ്ബതു വയസുകാരി പീഡനത്തിനിരയായി കൊല്ലപ്പെട്ട സംഭവത്തില് രാഹുല് ഗാന്ധി പങ്കുവെച്ച ചിത്രങ്ങള് നിയമവിരുദ്ധമെന്ന് ചൂണ്ടിക്കാട്ടി ട്വിറ്റര് നീക്കം ചെയ്തിരുന്നു. ഇതിന് പിന്നാലെ രാഹുല് ഗാന്ധിയുടെ അക്കൗണ്ട് ബ്ലോക്ക് ചെയ്തിരുന്നു. ഡല്ഹിയില് ക്രൂര ബലാത്സംഗത്തിനിരയായി കൊല്ലപ്പെട്ട ബാലികയുടെ മാതാപിതാക്കളെ രാഹുല് ഗാന്ധി സന്ദര്ശിച്ചിരുന്നു. ഇതിന് ശേഷം ഇവരെ ആശ്വസിപ്പിക്കുന്ന ദൃശ്യങ്ങള് ട്വീറ്റ് ചെയ്യുകയായിരുന്നു. ബി.ജെ.പിയുടെ പരാതിപ്രകാരം രാഹുല് ഗാന്ധിയുടെ അക്കൗണ്ട് ട്വിറ്റര് ബ്ലോക്ക് ചെയ്തത്. നിലവില് ബ്ലോക്ക് ചെയ്തത് പിന്വലിച്ചിട്ടുണ്ടെങ്കിലും പോസ്റ്റ് നീക്കം ചെയ്തിട്ടുണ്ട്. എന്നാല് ഇരയുടെ വ്യക്തിത്വം വെളിപ്പെടുത്തുന്ന ദൃശ്യങ്ങള് സോഷ്യല് മീഡിയയില് പങ്കുവെക്കുന്നത് കുറ്റകരമാണെന്ന് ചൂണ്ടിക്കാട്ടി ദേശീയ ബാലാവകാശ കമ്മീഷന് ട്വിറ്ററിന് നോട്ടീസ് നല്കിയിരുന്നു. ഇതിന് പിന്നാലെയായിരുന്നു ട്വീറ്റ് നീക്കം ചെയ്തത്. തുടര്ന്ന് രാഹുല് ഗാന്ധിയുടെ അക്കൗണ്ട് ബ്ലോക്ക് ചെയ്യുകയായിരുന്നു.